Unha nova xeración, de novo liderada polo adestrador Dušan Ivković recuperou algo da vella gloria conseguindo a medalla de prata no Eurobasket 2009, e a cuarta praza no Campionato do Mundo de Baloncesto de 2010, co equipo máis novo. A finais de 2013, o membro do salón da fama serbio Aleksandar Đorđević foi confirmado como sucesor de Ivković.

Cando lle preguntaron a Osborne e a Crover sobre Rutmanis e a cancelación da xira contestaron que este ""desaparecera"". Os seareiros temían que Rutmanis deixara a banda ao igual que outros baixistas antes que el, pero Rutmanis volvería por unha tempada a principios do 2005. No mes de xuño dese ano deixou a banda oficialmente debido a un problema co abuso de drogas. Cando Melvins saíu de xira en outubro e novembro con Jello Biafra, David Scott Stone ocupou o seu lugar no baixo.

Cando empezaron a estudarse os organismos que vivían en fontes termais na década de 1960, os científicos pensaban que as bacterias termófilas non podían vivir por riba dos 55 °C. Porén, axiña se decataron de que moitas bacterias propias deses ambientes non só podían sobrevivir senón tamén prosperar con grande éxito a altas temperaturas. En 1969, Thomas D. Brock e Hudson Freeze da Universidade de Indiana informaron do descubrimento dunha nova especie de bacteria termófila, á que denominaron Thermus aquaticus. A bacteria descubriuse primeiro en áreas hidrotermais do Parque Nacional de Yellowstone, EUA, preto dos grandes géyseres chamados Great Fountain Geyser e White Dome Geyser, e foi desde entón atopado en hábitat termais similares por todo o mundo.

Que Arch se centre na simplicidade e ergonomía dende o punto de vista do desenvolvedor significa, entre outras cousas, que os principais esforzos para facilitarlle a tarefa ao usuario non se empregan no desenvolvemento de ferramentas de configuración gráficas ─por exemplo, o xestor de paquete non ten unha interface gráfica oficial─ senón en crear ficheiros de configuración ben documentados e mailo uso extensivo de guións. Isto valeulle a Arch Linux a reputación de ser unha distribución «para usuarios de nivel medio e avanzado que non lle teman á liña de ordes».

O primeiro ano como MetroStars o equipo conseguiu clasificarse para os playoffs, pero caeron en primera ronda fronte ó Columbus Crew . O ano seguinte tras unha estrepitosa tempada, anunciouse a fichaxe de Lothar Matthäus para a seguinte tempada . No ano 2000 os MetroStars conseguiron o seu mellor resultado chegando ás semifinais, onde perderon fronte ó Chicago Fire. Dende ese ano ata o final da era MetroStars o equipo non conseguiu avanzar máis aló que da primeira ronda dos playoffs. No ano 20003 chegaron á final da US Open Cup pero acabaron derrotados polo Chicago Fire por un gol a cero . No ano 2006 o equipo foi comprado por Red Bull GmbH e cambiou o nome polo de New York Red Bulls.

Aos once anos, ao morrer o seu pai sen descendencia masculina converteuse en duquesa da Bretaña. En 1490 casou por procuración co futuro emperador romano xermánico Maximiliano I de Habsburgo, pero este matrimonio foi anulado.